LidanRubinov/Halacha-QA huggingface dataset:
שאלה: כשרות ושבת אצל רפורמיים: אני בחורה דתייה הולכת בעוד כמה חודשים לעבוד בארה ב כאופר (בייביסיטר אצל משפחות יהודיות), לפי מה שהבנתי בארה ב יש הרבה משפחות רפורמיות מאשר משפחות אורתודוקסיות ורציתי לשאול האם יש הבדל בעניין הכשרות כמו שחיטה, כלים ובעניין שמירה שבת בין רפורמים לאורתודוקסים?
תשובה: לך. בוודאי יש הבדלים גדולים מאד. מבחינה עקרונית הרפורמים אינם מחוייבים להלכה המקובלת, ולכן הם נוסעים בשבת, משתמשים בחשמל בשבת באופן האסור בהלכה, לפעמים גם מתחתנים עם נכרים, הגיור שלהם אינו תואם את ההלכה ועוד ועוד. כללית, כיוון שאינם מחויבים להלכה, אי אפשר לסמוך על כשרותם, כליהם וכו. לכן, עצתי לך שלא תעבדי במשפחה רפורמית. אם בכל זאת תגיעי לשם, את צריכה לבדוק כל דבר לגופו, כיצד לנהוג. בכל מקרה הדבר קשה מאד, ודומה למגורים אצל משפחה שאינה שומרת מצוות.
שאלה: למה בית דין לא יצאו לבד?: הרב, ראש השנה חוגגים יומיים מספק של חכמים שהיה אז בקידוש החודש. השאלה שלי היא: מדוע בית הדין לא שלח שליחים מעצמו שיקדשו את החודש? הנשיא של בית הדין היה יוצא לראות את הלבנה ואז היה מכריז על קידוש החודש. למה צריך את כל הסיפור הזה עם העדים אם הם ראו ולמה ואיך.שהבית דין בעצמו יצא בחוץ ויראה את הלבנה ויכריז.
תשובה: היו רבים המביטים כדי למנר להעיד ואין צורך לשלוח מטעם בי"ד. והעדים צריכים להיות מוכרים לבי"ד ונחקרים היטב, ובי"ד עצמם יכולים להעיד ולקדש, ובלבד שאמרו מקודש טרם הלילה, אחרת נדחה למחרת. וצריכים לראות היטב שהרי מדובר בראיה דק מן הדק, ובייחוד ביום המעונן.
שאלה: התקן מירנה: אני חודשיים אחרי לידה. לפני חודש שמתי התקן מירנה מאז לא מפסיקה לדמם. בימים האחרונים יש לדם צבע של דם פצע. (אני כבר מבדילה מהו דם פצע מכיוון שלפני שלוש עברתי צריבה בלייזר עקב כלי דם חשופים בצוואר הרחם) מצב זה מביא לריבים ביני לבין בעלי ולחוסר בית. מה ניתן לעשות? והאם אפשר לעשות הפסק במצב כזה? מראש.
תשובה: דם של התקן הוא דם מטמא. לעניין  ה בית  - אני מבין את הקושי. אולי תשתפי את הרב של בעלך שיחזק אותו. עייני בקישור תשובה בעניין עייני בקישור מספר טלפון של  הקו הפתוח  כדאי לך להתייעץ אתם.
שאלה: לצום בהריון: אני בהריון שבוע 18 האם מותר לי לצום ביום כיפור?
תשובה: הלכתית כן. אם יש בעיה רפואית, יש לבדוק אצל רופא ירא שמים האם צום יזיק ועד כמה, ואם שיעורין יועילו
שאלה: צום בהריון: אני בעז"ה יהיה בשבוע 38 בצום יו"כ. ידוע שצום מביא לצירים ולזירוז הלידה. הרופא שלי אמר לי לשתות הרבה במהלך הצום שתיה ממותקת. לגבי אוכל-איך שאני מרגישה. האם עליי לצום? האם לאכול ולשתות בשיעורין? במידה וכן אשמח אם תוכל לפרט מהי הכוונה ומהו השיעור המותר.בכמה זמן. ב מראש,
תשובה: התשובה הנכונה היא להתייעץ עם רופא ה ירא ת שמים. תבדקי אם בקופת חולים שלך יש רופא כזה. במידה ויש דרישה לשתות - נכון לשתות לשעורים גם אם זה מים ממותקים.
שאלה: צום בהריון בסיכון: אני בהריון כעת בשבוע 27 3. ההריון מוגדר כהריון בסיכון מאחר ולפניי שנה בדיוק עברתי לידה שקטה בשבוע 23 בעקבות ירידת מים פתאומית. אומנם בתחילת ההריון הקודם היו לי דימומים והמטומה אך דווקא כשהכל היה נראה תקין ירדו לי המים. אני מטופלת בזריקות פרוגסטרון אספירין (בגלל hcg גבוה בסקר שליש ראשון שעלול להעיד על בעיות שלייה). בנוסף, לפניי כשבוע עברתי תאונת דרכים קלה וכעת אני בחופשת מחלה. אושפזתי ללידה אחד להשגחה. הרופאה של ההריון בסיכון וגם חברה רופאה המליצו לי לא לצום. יש לציין כי אני מקפידה על הצום ואפילו בשנה שעברה צמתי ממש כמה ימים לאחר הלידה השקטה. מלבד משפחתי אין דבר שחשוב לי יותר מההריון הזה והעובר ואני עדיין נחשבת בשבועות קריטיים. אודה לעזרתך.
תשובה: אם הרופאה יראת שמים, ומעריכה שללא שתיה ואכילה יש סכנה או ספק סכנה לעובר או לך, אזי אסור לך לצום. אם שתיה לשיעורין תספיק, ודאי כך עדיף. שיעורין בשתיה- פחות מלחי אחת, כל שבע דקות. אם אין אפשרות לחכות שבע דקות, אפשר לעבור לארבע דקות. אם גם זה אינו מספיק, לעבור לדקה. אם הרופאה אומרת ששתיה לא מספיקה ויש לאכול, אזי אכלי מעט פחות מנפח קופסת גפרורים, כל שבע דקות. בהצלחה
שאלה: נדר: אני מתלבט לגבי משהו שאמרתי, האם אולי בטעות זה נחשב נדר. הייתי צריך לקבל תשובה מבדיקה כלשהי ואמרתי שעד שלא אקבל את התוצאות לא ארשם לפרוייקט מסויים שרציתי. ובסוף נרשמתי בכל זאת לפרוייקט למרות שלא קיבלתי תשובות. אני לא זוכר אם אמרתי את זה בקול, סביר להניח שזה היה בלב. וגם לא התכוונתי לנדור. אציין שלפעמים יש לי מחשבות שמציקות לי ועולות למחשבה מבלי שארצה ויכול להיות שזאת הייתה אחת מהמחשבות האלה. האם יש מקום לחשש שמא זאת הפרת נדר?
תשובה: לכולנו יש מחשבות שמתרוצצות בראש. בדיוק משום כך קבעו שנדר הוא רק מה שנאמר בקול. כך אדם מבדיל בין המחשבות המתרוצצות ובין דבר שהוא באופן צלול, בוחר לומר בקול. לכן אם אינך אומר דברים בקול אתה לא נכנס בכלל לשאלות של שבועה ונדר. אם אמרת בקול - יתכן שצריך לעשות הפרת נדרים. במקרה כזה תגש לרב בית כנסת שלך או רב אחר.
שאלה: צמחים לאחר שמיטה: לכבוד הרבנים, העושים ימים כלילות בכדי לקרב את ישראל לאביהם שבשמיים! אשתי רוצה שכעת, לאחר שנת השמיטה, נקנה צמחי תבלין כגון נענע, מרווה וכו. היא לא רוצה שנקנה זרעים, אלא צמח מוכן. 1. האם יש לכם מקומות מומלצים(אם אפשר באיזור השרון), ששם ידוע שהנ"ל לא נשתלו בשמיטה, ולא נעשו מלאכות אסורות? 2. האם יש מקום שבנוסף להקפדה על שמיטה, גם מספק צמחים ללא חשש תולעים וכו? ענקית מראש!!!
תשובה: 1.רק לפני כמה ימים נסתיימה שנת שמיטה ולכן לא יתכן שיהיו צמחים שלא נשתלו בשנת השמיטה. אמנם ישנם משתלות ששתלו ע"פ היתר המכירה או מצע מנותק. למשל: חברת חישתיל חברת רינגל אמנם הם מוכרים בסיטונות בלבד ולא לפרטים, אבל אפשר לקנות את השתילים שלהם במשתילות הקטנות, וכתוב על העציץ את שם החברה. 2.רק בסיטונות, והזמנה (גדולה) מראש. יש גם רשימה של מנהלת השמיטה עם מי שעשה היתר מכירה
שאלה: חולה ונטילה: הרב! 1. רציתי לשאול למה יש הבדל בין הנטילות? (אני מבינה את המשמעות של הנטילה ומקפידה. פשוט מתעניינת למה דווקא בבוקר זה לסירוגין ולפני ארוחה שלוש ושלוש) 2. למה חולה מיוחס דווקא לאמא שלו? מעבר לזה שהיא ילדה אותו. יש משמעות עמוקה יותר? באותה מידה יכלו להזכיר גם את האבא.
תשובה: לעניין הנטילה - יש נטילות שונות במצבים שונים ולמטרות שונות. מצאתי קישור יפה שמסביר ומפרט הכל לשאלה על מי שברך בשם האם: זו מחלוקת בין עדות שונות. אחד ההסברים - שלאמא על פי רוב יש הרבה יותר זכויות מאשר לאבא! עייני קישור עם תשובה מפורטת
שאלה: אהבה: אני יוצאת עם מישהו מהשבט (הכרנו הרבה לפני) שנה וחצי. הקשר רציני, הבחור כבר מעוניין להתארס. זה הקשר הראשון שלי, וב"ה אני מאושרת! עם זאת, לאחרונה עולות לי מחשבות שאולי זה לא זה? איך אפשר לדעת? ברור לי שאף אחד מאיתנו לא חושב שהשני מושלם, שיש דברים שהיינו רוצים שיהיו אחרת ובכל זאת טוב ואנחנו רק מתקדמים אחד לקראת השני (וברור לי שכך יהיה גם עם כל אחד אחר) אבל. אולי יש מישהו שיותר מתאים לי? ומישהי אחרת בשבילו? הרי היו בשבט בנים שהחיבור איתם היה לא פחות טוב. השאלה שלי היא איך אפשר לדעת שהוא! הזיווג שלי
תשובה: ב"ה, אם את מאושרת ויודעת שהשני לא מושלם זה מספיק. תוכלי - באופן וירטואלי - לעזוב אותו וללכת עם בחור אחר ולהיות מאושרת איתו אבל לא בטוחה שהוא הוא זה. אז מה יהיה בסוף? אם את לא בטוחה את צריכה לשאול באופן קונקרטי מה מפריע לך? והאם מה שמפריע לך זה קריטי בעיניך או שאת מוכנה לחיות עם זה, כיוון שיש לו מעלות רבות שבגללם את רוצה לחיות איתו. אבל סתם להטיל ספק בבחור שאת מכירה אותו זמן רב ומאושרת איתו - אין טעם לספק זה. אגב, עצם העובדה שאתם בקשר טוב במשך שנה וחצי ולא היו בעיות רציניות (אם אני מבין נכון) זו נקודת זכות חזקה להסיר את הספק. שנה טובה, דני ארגמן
שאלה: יום כיפור והנקה: אני אם לשני ילדים בן שנתיים ותינוק בן פחות מחודשיים שיונק. אני צמה בקושי רב ומגיעה למצב של אפיסת כוחות במהלך צומות. בעבר התעלפתי במספר צומות. בעבר לא היתי מסוגלת להניק במהלך צומות (את בני הבכור) וסבלתי ממיעוט בכמות החלב לאחר מכן במשך מספר שבועות. כיום, בני בן 7 שבועות יונק ומקבל תתוספת כאשר אין מספיק חלב.אני מאוד חוששת מהצום הקרב בשל נסיון העבר. גם כך אני נלחמת על ההנקה.עם בני הבכור צמתי כרגיל והנזק היה גדול. מה עושים? מראש.
תשובה: לפני הצום לשתות הרבה מרק ומיץ, ולאכול היטב. מתחילה לצום כרגיל. במשך הצום כשאת חוששת שהחלב מתמעט, את יכולה לשתות לשיעורין, דהיינו כל שבע דקות נפח שתיה פחות מלחי אחת. אפשר כל שתיה שהיא. בהצלחה
שאלה: חרקים: על תשובתכם לגבי שאלתי על חברת עטרה. שאלתי היא יותר למעשה, האם אפשר לאכול את הירקות עלים של חברת עטרה על ידי שרייה ושטיפה בלי צורך בבדיקה.
תשובה: איננו מכירים ירקות כאלו. תפנה לרבנות מ.א. גלבוע עם השאלה הזאת. יקרות עלים ללא חרקים חייבים להיות מלווים עם הכשר מיוחד לכך.
שאלה: הוראה בחינוך ממלכתי: כבוד הרב הנני מורה לחינוך מיוחד ולהוראת התנ"ך. יש לי שתי שאלות לרב: 1. האם מותר ללמד בכיתה מעורבת בנים בנות גם כאשר הבנות לא מתלבשות עפ"י גדרי הצניעות בהלכה, וללמד מקצועות קודש? 2. האם מותר ללמד תנ"ך בחינוך הממלכתי, שם ידוע כי מלמדים ביקורת המקרא, וכן הקבלות של מס סוגיות במקרא למקורות מסופוטמים? יש לציין, כי במכללה הוכשרתי לכך, ולענ"ד יש לי את היכולת לפחות ברמת הכיתה שלי לזרום עם החומר הנלמד, ובמקביל להראות את הכשלים, הטעויות והמגמתיות האנטישמית של ביקורת המקרא. בנוסף, אני מרגיש שאני יכול לתרום שם אף יותר מחינוך ממ"ד, מכיוון שאני חוזר בתשובה ואני מרגיש ויודע (לפחות עפ"י העבודה המעשית בתואר) כי יש לי השפעה על התלמידים. בנוסף, יש לציין כי אני נשוי בת קטנה, ושיקולים כלכליים בעלי חשיבות יתרה בתקופה הנוכחית של חיי. מודה מראש על תשובתך, אלדד
תשובה: א. אסור ללמד בכתה בה יושבות בנות שאינן בלבוש צנוע, הלא הן מול עיניך בכל יום במשך שעות, ואיך לא תחטא ותביט ברגעים של חולשת המחשבה ב. אם תוכל ללמד רק את התורה בקדושה ובדרכי ח כפי רצונך החופשי, אזי מותר ומצווה, שמציל אתה מן הארי. טוב שילמדו ממך תורת אמת, ולא כפירה ממורה שאינו מאמין בתורה מן השמים. אך אם עליך ללמד דוקא את תכנית הלימודים הכוללת כפירה מעין מה שציינת, אסור. וגם אם אתה חושב שתפרוך את חלק מן הטענות, אסור ללמד כפירה. בגיל זה חלק נכבד נשארים בהוא אמינא של תחילת השיעור, ותקלה רבה יכולה לצאת מכך. הלא יאמרו שאדם ירא שמים לימד אותם את הדעה הזו והזו, וגרסא דינקותא מתקבע בנפש לדורות. ההשפעה אינה יכולה להיות מעורבת בחטאים מצד המשפיע. האמור הוא גם במחיר כלכלי, כפי שנפסק ברמ"א שחייב אדם להוציא כל ממונו ולא יעבור על איסור.
שאלה: כשרות נורופן ג ל: ערב טוב, רכשתי משכך כאבים בשם "נורופן קפסולת נוזל איבופרופן 200 מ"ג". כפי שאני מבין, משכך זה מכונה נורופן ג ל שמשום מה שונה לנוזל. לא מצאתי מקור שיאשר את הכשרות לזה. ואיני יודע אם זה מתוק. כמו כן, אני משתדל לא לסמוך על ההיתר לאכילת ג לטין. האם יש למשכך כאבים זה כשרות? או לחילופין האם זה כשר? משה.
תשובה: בדקתי בהרבה אתרים ולא ראיתי שאף גוף כשרות נותן הכשר על הג ל. ולכן מכיוון שזה לא תרופה המרפה חולי זה או אחר, ויש הרבה מוצרים כשרים מקבילים לזה,אז עדיף לא להשתמש. נ.ב. יתכן שיש מי שנותן עליו הכשר ואני לא הצלחתי למצוא
שאלה: מיניות נשים: קודם כל אני באמת מתנצלת על הבוטות של השאלה. אך ראיתי כמה תשובות פה באתר לשאלות שדומות לשאלתי ועדיין לא קיבלתי מענה. אני בחורה דתייה לאומית, מרגישה מחוברת, ורק רוצה לשאוף קדימה. יש לי בעיה שאני לא יודעת כ"כ להגדיר אותה הקשורה למיניות. אני לא יודעת אבל זהו הרגל שאינני מצליחה להיפטר ממנו. ברור לי שהוא לא חיובי, ברור לי שהוא מזיק. וכמה שאני מנסה אני לפעמים מוצאת את עצמי מתעסקת בו שבשכל אני יודעת שזה שלילי לגמרי! אני מפחדת להזיק לעצמי מבחינה פסיכולוגית ואני מוכנה לעבוד קשה על מנת להיפטר מההרגל הזה. אני ממש אשמח אם אני אוכל לקבל עצות פרקטיות וגם רוחניות בשביל לעזור לעצמי. אני לא רוצה לפתוח את הנושא הזה עם אף גורם כי הדבר מעורר בי בושה אך מצד שני אני לא יכולה להתעלם מהנושא. אני של חיפושים אחר בן זוג ועוד חיים של נישואין לפני, ולא הייתי רוצה שזה יהיה חלק מנחלת החיים שלי. אני ממש במצוקה. אשמח למענה יעיל מראש ושוב סליחה.
תשובה: אין זה צנוע שרב יעסוק בדברים מעין אלו, אף לא במקצתם. אין לפנות לנשים יועצות שאינן מחוייבות במלא המובן להלכה ובמיוחד לקדושת המחשבה כדרך התורה. אפילו הן דתיות. הגישה המערבית למיניות שונה מאד מגישת דבר ד  למיניות, ויש בזה חשיבות שהכל יהיה בירא"ש ובלי תערובות של תרבות אחרת. תוכלי לפנות בעילום שם לגברת יעל שיין מאפרת, שהיא יראת שמים ומומחית בנושאים אלו של אינטימיות נשית כדרכה של תורה- yael shane.co.il
שאלה: בדיקת רימון: כיצד יש לבדוק רימון מחרקים שגדל בגידול ביתי? ושגדל בגידול חקלאי?
שאלה: יום כיפור: ברצוני לשאול אותך שאלה חשובה שמזה שנים אני מחפשת לה תשובה רציתי לדעת האם בצאת הצום לאחר שסיימנו את תפילת נעילה מהבית כנסת לבית מותר לי בחזור אחרי שיצא הצום לעלות במעלית? על העזרה
תשובה: לך מותר אם מתקיימים שני תנאים : 1. הגיעה השעה של צאת יום הכיפורים לפי הכתוב בלוח. (לעיתים קרובות מסיימים נעילה לפני כן) 2. התפללת תפילת ערבית של מוצאי הצום ולא שכחת בתפילה לאמר  אתה חוננתנו  או תאמר לפני הזמנת המעלית או מוקדם יותר  ברוך המבדיל בין קודש לחול.    אחרי שהתקיימו שני התנאים האלו - בכל שבת וחג מותר לעשות מלאכות שאסורות ועדיין אסור לאכול לפני הבדלה. גמר חתימה טובה דוד לוי 098987548
שאלה: כדורים נגד צרבת TUMS: האם תשובתכם מלפני שנתיים לגבי הכדורים נגד צרבת - TUMS, עדיין בתוקפה, דהיינו הכדורים בטעם מנטה כשרים, גם אם אין עליהם הכשר, וכל השאר אינם כשרים?
תשובה: כן
שאלה: שם ה  על כיפה בשירותים: נתבקשתי לסרוג כיפה שכתוב עליה: "ויהי נועם ה." האם יהיה מותר להיכנס עם כיפה כזאת לשירותים?
תשובה: אסור
שאלה: השבת גזילה לאחר זמן: לצערי, קרו לי שלושה מקרים בהם פגעתי בממון חברי ואיני יודע כיצד לתקן. ואפרט- 1. לפני בערך 6-7 שנים, בהיותי צעיר, בטעות לקחתי חפץ שלא שלי. זה לא הייתה כוונה לגזול, אך מכיוון שנדרשה ממני טרחה בהשבת החפץ לבעליו, ולא הבנתי חומרת הדבר, פשוט השארתי את החפץ אצלי. אין לי שום אפשרות לברר מי הבעלים, כיצד אוכל לתקן? 2. מצאתי חפץ אבוד בטיול של תנועת נוער, במקום בו היו אנשים רבים. לקחתי את החפץ על מנת להשיבו, הכרזתי עליו והסתובבתי בין האנשים לחפש את הבעלים, ולא הצלחתי למצוא את הבעלים. לקחתי את החפץ לביתי, ושכחתי מהדבר. עברו מאז הרבה שנים. האם זה אשמתי, ואם כן כיצד אכפר? מצטער על האריכות, פשוט חשוב לי מאד לתקן מעשים אלה ולנקות את עברי. מראש!
תשובה: לתרום את ערך הכסף של שני האבידות, לצרכי רבים
שאלה: פחדים וחרדות מליקוי ירח אדום 28 9: יש לי בימים האחרונים פחדים וחרדות איומות לגבי השמועות של ליקוי ירח האדום שלפי מה שאומרים זהו הסוף שזה יקרה בחג סוכות 28.9 האם ביהדות זה גם כתוב? אשמח לתשובתך המהירה אני פשוט ממש נכנסתי לסוג של פחד שין לתאר, ב ליאל
תשובה: אם הדברים הבאים יעזרו לך - אכתוב אותם בצורה המפורשת ביותר: הדברים הם הבל מוחלט, ואין שום ליקוי ירח אדום שאומר שזה הסוף, ואחרי ה 28 9 יהיה גם 30 9, ואת תקומי בבקר בעזרת ד, ותצחקי על עצמך: איך פחדת מהבלים כאלה, ולא זו בלבד אלא שתתמלאי כעס גדול על כל אלה שאמרו שטויות מעין אלה, וניצלו חולשות ופחדים שיש בנו כדי להיכנס לתוכם. שתהיה לך שנה טובה ומתוקה, וחג סוכות שמח.
שאלה: המבול: למה ה מביא מבול ולא משהוא אחר כגון שריפה או מגפה
תשובה: ואיך נדע?
שאלה: חלום על רב: רוצה לספר על חלום שחלמתי על רב. הגעתי אליו הוא פתח לי בספר קטן כנראה תהילים ודיבר איתי בנוגע לזה שאני צריכה לאכול כדי למצוא חתן. לא הבנתי כל כך למה הוא אמר את זה. בנוסף אמר לי קטע מפסוק שאומר ויבוא ויפתח ולא זוכרת עוד מה ההמשך. מעוררת קצת מהחלום ושבת
תשובה: האם את יכולה לתאר לעצמך מה החלום הזה מעורר בך? נסי לשאול את עצמך את השאלה הזו. חכמים לימדו אותנו בין השאר ש"כל החלומות הולכים אחר הפה", כלומר: משמעות חלום טמונה בפירוש שאת מעניקה לו. ואם החלום הזה מעורר אותך לפתוח משהו חדש לקראת השנה החדשה - אולי זה הדבר שהוא באמת בא לומר לך. או כל כיוון בדרך הזו. האם הדבר נראה לך?
שאלה: סליחה: ב"ה לרב הקורא על מה שאתם עושים,זה לא מובן מאילו זו עבודת קודש של ממש ביום האחרון חשבתי דברים לא טובים על הקב"ה ("לברך את ה ") ועלי להודות שאני אדם מאמין באמונה שלמה. מזמן זה אני כולי ייסורי מצפון על מחשבות אילו שאפילו לא התכוונתי אליהם.אני לא יכול לישון ולהתפלל בכוונה זה כאילו שיצר הרע השתלט עלי ותמע בי את המחשבות האילו מה עלי לעשות כדי לחזור בתשובה? והאם ה יסלח לי,ובמיוחד לפני יום הכיפורים.
תשובה: אני כל כך רוצה לעזור לך. אבל, גדלתי אצל רב שלימד אותנו את הכלל הגדול ש"אין פטנטים". אין לי פטנט כיצד להיגמל ממחשבות כאלה. אני יכול להציע קצה חוט אחד: תגייס את המחשבות האלה. במקום לנסות לגרש אותן - תזמין אותן לתפילה. תזמין אותן להתפלל ביחד אתך מול הקב"ה, להיות חלק מהעמידה שלך מולו, "להסביר" לקב"ה מה אתה מרגיש ומה אתה חש ומה היית רוצה שיהיה, וכך לנסות להפוך אוייב לאוהב. מצאתי את הדרך הזו טובה לעתים, ואולי אתה יכול להשתמש בה? והרבה הצלחה
שאלה: יום כיפור שאלה דחופה: האם אפשר לבקש מכבוד הרב מעשיות ליום כיפור והלכות יום כיפור וכל מיני סיפורים שקראו ביום הזה ולמה צמים דווקא בתאריך הזה ומה חכמי הקבלה אומרים על יום זה? מראש!!!
תשובה: הבקשה ממש חשובה, אבל אני לא יכול למלא אותה בגלל קוצר הזמן. הערב אני נותן שיעור על כך ברשת. אם תרצו תוכלו לראות: וחתימה טובה
שאלה: זוגיות: אני בת 24 ומרגישה חסומה מבחינת הזוגיות. כלומר כל גבר שאני מכירה מתקדם איתו דברים ואז הוא נעלם תמיד חושבת שהנה זה בא הנה זה בא וזה לא בא מרגישה תקועה בנוא הזוגיות מתחילה כבר לחשוש מזה. האם אפשר לעשות משהו בנידון? לך
תשובה: אני מזדרז לכתוב לפני יום הכיפורים. אני מעריך שיש הרבה מה לעשות. בפירמידה שלמה. לבנות מלמטה למעלה - ה"למטה" הוא פיתוח כישורי זוגיות שכל אחד מאתנו חייב לפתח  אופטימיות  סבלנות  נכונות להשקיע בחיפוש, ועוד עניינים רבים שכל אחת ואחד לומדים להתאים לעצמם, ולבחון מהם הדברים שהם יכולים להתקדם בהם כדי שייפתחו בפניהם שערי זוגיות. ה"למעלה" הוא התפילה לריבונו של עולם, שהלוא בסופו של דבר - זוגיות היא דבר מופלא, וקשים לזווגם כקריעת ים סוף, וכנראה שצריכים הרבה סייעתא דשמייא. ובפתח יום הכיפורים הזה - נתפלל, ונתברך, שייפתחו שערי זוגיות בפני המצפים לכך, ובקשות הכניסה בשערים האלה תתמלאנה ברצון לפני אדון כל. ושנה מבורכת
שאלה: גזירות על ישראל - גילוי אליהו במערת אליהו: כבוד הרב, לפני מספר ימים צפיתי בסרטון מזעזע באינטרנט על הרב ועקנין עמרם שנפל לרצפה באמצע הקפה ראשונה במערת אליהו הנביא, רואים אותו ממלמל לעצמו כל מיני דברים שאח"כ הסתבר שקיבל מסר מאליהו הנביא, המסר שקיבל הוא מסר נוראי ומזעזע, שאם ישראל לא יתקנו דברים מסויימים, אנחנו מסתכנים בכיבוש הארץ או כיבוש חלק מהארץ, וכן אלפי יהודים יאבדו את חייהם, הסרטון נראה לי אמיתי לגמרי, שאלתי היא, אם בנפשנו הדבר, מדוע לא שמעתי רבנים שעושים משהו? שמסבירים זאת לקהילותיהם או לישראל, הבנתי שבמסר אומרים שרק תפילו, צעקות וצום יכולים להעביר את הגזירה רציתי גם לשאול את כבוד הרב אם הוא מכיר את הסרטון, הוא זמין לצפייה ביו טיוב, וזה הקישור אליו הרב אומר שלא שומעים לו כיוון שהוא לא מפורסם, מה דעתך על הנושא? כי בנפשנו הוא
תשובה: האם אני יכול להציע דרך אחרת להתמודד עם מה שאתה כותב? הנושא הוא אינו אם רב מפורסם או לא. הנושא הוא לא האם יתרחש כך או כך. הנושא העומד על הפרק הוא הרבה יותר פשוט, ובשל כך הרבה יותר עמוק: הקב"ה נתן תורה לעם ישראל וחובה עלינו לשמור את התורה הזו. התורה גם מלמדת כי התשתית הקיומית שלנו בארץ תלויה במעשינו הרוחניים והמוסריים, וכבר כמה פעמים בהיסטוריה של עם ישראל למדנו ש"מפני חטאינו גלינו מארצנו". זה לא תלוי בגילוי אליהו. לא זו בלבד, אלא שדרכי התיקון נכתבו כבר על ידי הנביאים שלנו: הם לימדו שצריך לתקן בראש ובראשונה את ענייני המוסר והצדק החברתי, את היחס לגר ליתום ולאלמנה, להתמודד עם השחיתות וכדו. מעל זה לבנות קומות גבוהות יותר של קדושה וצניעות וקיום מצוות וכדו. זהו מסר נצחי של התורה. בשל כך, רבנים עוסקים בו בכל זמן ובכל עת, והם לא נזקקים לטענות על גילוי אליהו, או לנפילה על רצפה. האם זו לא דרך יותר אמיתית? ושנה טובה
שאלה: שידוכים: רציתי להייעץ בנוגע לעניין בנושא שידוכים. רציתי להציע לבחורה שאני מכירה את אחי מכיוון שנראה לי שהם יכולים להתאים, אך אני חוששת מעניין אחד- אחי הוא אדם יחסית כעסן ולפעמים לא שולט בכעס שלו (נראה שיותר מרמה סבירה), רציתי לשאול האם לדעת הרב זה צריך למנוע ממני ליזום את השידוך?
תשובה: אם זה יוצא מגדר הסביר, יש להזכיר זאת לצד תכונותיו הטובות
שאלה: אכילת פת וברכה -חידוד תשובה: לכב הרב, רצ"ב שאלתי ותשובתו של כב הרב: לכב הרב, 1. אני מדליק נרות שבת אצלנו בבית. לבקשת אשתי מכיוון שהיא חוששת שילדי (שלפעמים קצת משתובבים) יגרמו לדליקה, אני נוהג בלי נדר להדליק נרות שבת במטבח (הילדים ממעטים להגיע לשם במהלך השבת). למרות האמור אנו נוהגים לאכול את ארוחת שבת בחדר האוכל. הבנתי מקריאה בספר "שמירת שבת כהלכתה" שבמצב זה לא נכון לברך. כי מברכים רק על נרות שמדליקים אותם במקום האכילה. האם זה נכון? ומה כב הרב מציע לעשות במצב זה. 2. מה שיעור נפח הכוס המינימלי להבדלה? מהו שיעור השתיה לשיטת כב הרב? 3. האם ניתן לברך על 2 לחמניות שונות בגודלן? ובעניין זה אשאל (ואני מתנצל שכנראה שוב השאלה נשאלת) מה השיעור המינימלי של לחמניה (סדר גודל של לחמנית נקניקיה סטנדרטית) שיש לאכול ממנה בכדי לצאת לידי חובה בסעודת שבת? רוב תודות וגמר חתימה טובה התשובה א. נהגו רבים להדליק לאוו דווקא במקום האכילה המדויק, אלא בבית בו אוכלים, ולברך על כך. ב. השיעור המקובל הוא 86 סמ"ק. עמנם כתבו אחרונים שבתחומי דאורייתא יש ללכת לשיטה המחמירה. ג. בוודאי שאפשר לברך על לחם משנה שאינו שווה בגודלו, ולחמניית נקניק היא בוודאי הרבה יותר מכשיעור. לצורך חידוד התשובה ונוכח העובדה כי לא הבהרתי את עצמי באופן מדויק להלן מס שאלות המשך: 1. יש לי כוס קידוש מתכתית עם מחיצת פלסטיק אשר נועדת להרכבה על הכוס וזאת בכדי להכיל את היין הנמזג לכוס וזאת כנראה מתוך כוונה שלא לפגום בטעם היין עם המתכת של הכוס (גם לעיתים יש במתכת קורוזיה כלשהיא אותה איני מעוניין לשתות). לאחר הרכבת המחיצה נפח הכוס הוא בהערכה גסה בערך 140-160 סמ"ק (אולי מעט פחות). קראתי ששיעור זה הוא מתאים בקידוש האם הוא מתאים גם בהבדלה או שהשיעור נמוך מן השיעור בו מחמירים כאמור בתשובתו של כב הרב? 2. האם ניתן להרכיב את המחיצה דנן בשבת (המחיצה ניתנת לפרוק בלא קושי רב, עם זאת היא צמודה לכוס וקשה לפרקה באופן בלתי מכוון). 3. לגבי לחמנית הנקניקיה מטעמים דיאטתיים אני משתדל בלי נדר להמעיט באכילת לחם. אודה לכב הרב על תשובתו, מהו אפוא שיעור חלק הלחמניה אשר באכילתו יוצאים ידי חובת סעודת שבת. רוב תודות וגמר חתימה טובה
תשובה: א. מקובל ששיעור זה הוא כשר גם למחמירים. ב. אין בניין וסתירה בכלים, ויש עוד שיקולים המתירים את בניית המחיצה הזו בשבת. ג. יוצאים ידי חובה בערך בשליש לחמניה. ושנה טובה
שאלה: ווידוי כן ואמיתי: לכב הרב, שאלתי את השאלה בעבר רב אחר. אודה לכב הרב על השקפתו ותשובתו בעניין. הבנתי כי במסגרת התשובה יש להתוודות על החטא ולאמר כי איני עושה שוב את החטא דנן. נוכח ניסיון מר שהיה לי עם העניין בעבר (וכמו כן נוכח עבר ואולי גם קצת הווה של ocd) אני נזהר מאד מאד מנדרים שבועות והתחייבויות כלפי הקב"ה. במציאות זו בו אני (ואני סובר כי כולם אמורים להיות) מודעים למציאות של נפילה נוספת לחטא לאחר ביצוע תשובה איך ניתן לומר בצורה כה מפורשת כי איני חוטא שוב בדבר זה. בנפילה נוספת פלוני יכול להוסיף חטא על פשע, הן בביצוע החטא והן בהפרת התחייבות לכאורה לפני הקב"ה לאור המורם אשאל את כב הרב על השקפתו לגבי אותה אמירה ובכלל זה האם אמירה כאמור היא בגדר חובה או שמא ניתן לעדנה כמו לומר "אני משתדל בלי נדר וכיוצ"ב או להמנע מאמירה זו בכלל. רוב תודות וגמר חתימה טובה
תשובה: כלל יסודי בעמידה שלנו מול הקב"ה הוא "דובר שקרים לא יכון נגד עיני". לא אומרים דברים לא נכונים מול הקב"ה. וממילא, במציאות בה אין אנו בטוחים שלא ניפול, ולמעלה מזה   אנו מכירים את עצמנו ויודעים כי נפילות תבאנה   לא אומרים דברים לא נכונים מול הקב"ה בווידוי. ועל כן, וכך אני נוהג, אני אומר את האמת בפני הקב"ה. אני אומר כי עוויתי כך וכך, ואני מתחרט על כך, ומתכוון לעשות את המאמצים האלה והאלה לקראת השנה הבאה, ומתעתד להיות הרבה יותר טוב בשנה הבאה, ויש גם דברים שקבלתי אותם בשנה שעברה ועמדתי בהם ולא נפלתי בהם שוב וכדו. וזה הווידוי היותר אמיתי וכן מול הקב"ה. ולוואי ויקויים בנו "מחיתי כעב פשעיך וכענן חטאתיך".
שאלה: גניזה ובל תשחית: לכבוד הרב, כיום, כאשר אנו חיים בתקופה של שפע, אנשים רבים מחדשים לרוב את מדף הספרים שלהם ו"משדרגים" גמרות והרבה פעמים נוצר מצב שאדם מוסר לגניזה ספרי קודש שהם ממש במצב טוב. האם אין בכך משום בל תשחית? מניסיוני, לכל ספר יש דורש. אם אני אניח על ספסל ברחוב ספר כלשהו, כולל ספר קודש, תמיד יהיה איזה עובר אורח אשר ימצא בו עניין ויאסוף אותו. האם לא הגיע הזמן לעשות שינוי בכל הנוגע לגניזת ספרי קודש ולהדריך את האנשים לא להשליך ספרים טובים לגניזה? וחתימה טובה.
תשובה: הדברים שאתה כותב נראים לי מובנים מאליהם. חובה לעשות כך גם מצד האחריות לסביבה, גם מצד בין אדם לחברו, וגם מצד קדושת הספרים והיחס הראוי אליהם. יישר כוח על דבריך.
שאלה: הסכמת הרב משה פיינשטיין זצ  ל לגבי הפתק של ברסלב: לכבוד הרב, כיצד צריך להתייחס לפתק שמצא הרב ישראל בער אודסר זצ"ל הכולל את הצופן נ נח נחמ נחמן מאומן? בזמנו שאלתי את כבוד הרב בנושא והרב השיב לי שיש אנשים אשר הצופן הזה הוא הכל עבורם ויש כאלה כמו הרב אשר הצופן הזה לא אומר להם כלום. ראיתי ספר אשר מראה כי בזמנו הרב משה פיינשטיין זצ"ל כתב הסכמה לגבי אמיתות הפתק הזה. בכל זאת, הרב משה פיינשטיין היה גדול הפוסקים באמריקה עד לא מזמן, אז איך יתכן שלמרות ההסכמה אשר נתן לפתק הנ"ל, יצא שכיום רוב הדתיים מתעלמים או בזים לפתק? וחתימה טובה.
תשובה: אני לא מכיר טוב מספיק את העובדות ביחס לדברים על הפתק הזה. אינני מבין גם את המונח "כתב הסכמה על אמיתות הפתק הזה". איך ברמה התיאורטית יכול בן אנוש כלשהו לכתוב הסכמה להגעת פתק מן השמיים?! איך תיאורטית הוא יכול לדעת?! על כן, בתפישת עולמי לפתק הזה אין כל משמעות, ואינני רואה בו כל חשיבות. את עבודת ד  שלי אני מבסס על מקומות אחרים לחלוטין בעולמה של תורה. וכאמור, יש כאלה שהצופן הזה הוא כל עולמם.
שאלה: אכזריות: כיצד להתגבר על רכרוכיות ולעבוד על אכזריות?(כלומר להשתמש בה למטרות טובות, כיוון ששמתי לב שאני צריך קצת ממנה)
תשובה: תלמד מידת האכזריות בספר אורחות צדיקים
שאלה: לימוד תורה יום שלם: לכבוד הרב כהקדמה, יש לציין כי השאלה לא על מנת להכעיס, אלא על מנת להבין ולברור את דרך האמת. ידוע, כי בתקופת השבטים הקדושים היה הסכם יששכר וזבולון - כלומר זבולון הסכים וגילה דעתו לתמוך ביששכר שישב וילמד תורה. בדורנו, למרות חשיבות העניין, יש חלק לא מבוטל מעם ישראל הקדושים שאינם מסכימים ואף מתנגדים וזועמים, בכך שעובר סכום לא מבוטל של כסף לאברכי כולל מתקציב המדינה (שבעצם מופרש ע"י האזרחים עצמם). אפשר לומר, כי הבוחרים בבנימין נתניהו בממשלה הנוכחית, מינו אותו כשליח לחלוקת התקציבים, אמנם כמדומני רוב האוכלוסייה לא בחרה בו. האם אין זה סוג של גזל מאותם אנשים שלא מסכימים לתקצוב החודשי לאברכי הכולל, אותם אלו שגם לא בחרו בבנימין נתניהו שהחליט בניגוד לדעתם המוחלטת למתן התקציב? הרי כמו שכתבתי ברישא, הדגש הוא על "הסכם יששכר וזבולון". לכל הפחות, לענ"ד, יש לדון בסוגיה ולהביא ראיות לכאן או לכאן. אשמח לתשובה מפורטת ו מראש
תשובה: לך יסוד המשטר במדינת ישראל הוא כזה שכולם חייבים לשלם מיסים ובכספו של כל אזרח מתחלק לפי החלטות הכנסת בכל מיני דרכים. רוב הכסף של רוב אזרחי המדינה הולך למטרות שהם לא היו רוצים זה נכון בכל מדינה ובכל משטר. אני יודע שכמות הכסף שהולכת לדברים שאני מתנגד להם בכל תוקף גדולה עשרות מונים מכספי האברכים.  "תרבות", תיאטרון, ספורט, מימון למחבלים ולאירגונים שלהם, מימון לאחזקתם בבתי הסוהר, בנית מתקנים למסתתנים במקום לירות בהם כמקובל במדינות המערב האחרות כמו אמריקה וכד, נסיעות לחו"ל של ראשי המדינה, תקציבים לבתי ספר שתומכים במחבלים, משטרה שמגבה את החזקים וחזקה על חלשים, אירוח ובזבוז, ארוחות לא כשרות, חילולי שבת המוניים ועוד הרבה דברים  דוד לוי